open-index/open-wikipedia-markdown huggingface dataset:
Viru maakond (1949–1950)

**Viru maakond** oli haldusüksus Eesti NSV-s aastatel 1949–1950. Maakond moodustati 25. veebruaril 1949 senise Viru maakonna jagamisega kaheks: idapoolsetest valdadest moodustati Jõhvi maakond. 

1939. aasta vallareformijärgsetest Viru maakonna valdadest jäi uue Viru maakonna koosseisu: Aaspere vald, Assamalla vald, Avanduse vald, Haljala vald, Kunda vald, Küti vald, Mahu vald, Paasvere vald, Palmse vald, Rakvere vald, Roela vald, Rägavere vald, Salla vald, Sõmeru vald, Tärivere vald, Undla vald,  Vao vald, Vihula vald, Vohnja vald ning Jõhvi maakonna koosseisu eraldati: Jõhvi ja Kiviõli linn, Ahtme, Küttejõu ja Sompa töölisalevid, Alutaguse, Erra, Illuka, Jõhvi, Kohtla, Lüganuse, Maidla, Mäetaguse, Vasknarva, Vaivara, Tudulinna vallad.

Narva-taguse vallad olid juba pärast Eesti taasokupeerimist 1944. aastal eraldatud 1945. aasta jaanuaris Eesti NSV-st ja viidud Vene NFSV Leningradi oblasti koosseisu (juba 15. augustil 1944 oli 75% Eesti NSV Petseri maakonnast eraldatud ja liidetud Vene NFSV-ga). Endised Narva, Piiri ja Raja valla alad liideti Leningradi oblasti Kingissepa ja Slantsõ rajooniga.

Viru maakonnaga liideti alasid Harju maakonnast,  Kolga ja Kõnnu vald ning Loksa töölisalev ja Järva maakonnast Tapa linn ja Lehtse valla Saksi ning Tapa külanõukogu, Liidetud Mahu valla Aseri külanõukogu liideti Lüganuse vallaga, Lehtse valla Tapa külanõukogu liideti Undla vallaga ja Saksi külanõukogu Assamalla vallaga.. 

Viru maakond likvideeriti 26. septembril 1950 seoses maarajoonide moodustamisega.

## Vaata ka
*Loksa rajoon
*Tapa rajoon
*Rakvere rajoon
*Väike-Maarja rajoon
*Virumaa
*Lääne-Viru maakond
## Viited
Chamillionaire

**Chamillionaire** (kodanikunimega **Hakeem Seriki**; sündinud 28. novembril 1979 Houstonis) on USA räppar ja filantroop. 

Ta alustas muusikukarjääri 2002. aastal. Tema suurim hitt on siiani olnud "Ridin", mille eest ta võitis ka Grammy.

Chamillionaire teatas 14. jaanuaril 2011, et ta on lõpetanud koostöö plaadifirmaga Universal Recordsi plaadifirmast ega saa välja anda albumit "Venom".
Klara Kotter

**Klara Kotter** (ka **Klaara Kotter**, kodanikunimega **Klara Koha**; 7. august 1937 – 21. detsember 1998) oli eesti laulja.

## Välislingid
*ERR arhiiv, foto: Klara Kotter
*Valter Ojakäär. Papa Valter pajatab: Valter Ojakäär räägib omaaegsest Tartu orkestrist Harvlek ja laulja Klaara Kotterist. ERR audioarhiiv.
*Aigi Viira. ""Laulja Klara Kotter ei olnud ambitsioonikas, ta ei olnud trügija ja tal polnud ka äärmuslikku artistiego.". Õhtuleht, 7. august 2017
Narva maakond

**Narva maakond** (vene keeles *Нарвский уезд*) oli Venemaa tsaaririigi haldusüksus Eesti alal. See moodustati Põhjasõja ajal 1704. aastal Virumaa idaosast (ligikaudu praegune Ida-Viru maakond) ja liideti Ingerimaa kubermanguga. 

Aastal 1708. eraldati Eestimaa kubermangust Virumaa, millele liideti veel Tartumaa ja nimetati Narva maakonnaks ning liideti Ingerimaa kubermanguga. Narva provintsi staatus kinnitati tsaar Peeter I ukaasiga 1719. aastal. Pärast Uusikaupunki rahu sõlmimist taastati Rootsi-aegne haldusjaotus ning kehtestati Balti erikord. 

1722. aastal eraldati Narva maakond Peterburi kubermangust ning liideti Tallinna kubermanguga, kuid Narva linn jäi Peterburi kubermangu Jamburgi maakonda, kuni 1917. aastani. Tartumaa liideti Riia kubermanguga.

## Vaata ka
*Narva piiramine (1704)
*Narva provints
## Viited
Burundi kuningas

**Burundi kuningas** oli Burundi kuningriigi valitseja. Tema tiitel oli *[[mwami]]*.

Burundi kuningate nimed vahelduvad tsüklitena: Ntare ('lõvi'), Mwezi ('täiskuu'), Mutaga ('keskpäev'), Mwambutsa ('see, kes läheb läbi'). Ajalooliselt on teada kaks niisugust tsüklit (alates Ntare III Rushatsist). Pärimuslik valitsejate nimekiri sisaldab neli niisugust tsüklit.

Et pärimus on vastuoluline, pole ajaloolaste seas kuningate arvu ja kronoloogia suhtes üksmeelt. Dünastia rajajaks peetakse üksmeelselt Ntare Rushatsit, kuid tema valitsemise aeg on vaieldav. Pikema kronoloogia võtsid kasutusele 19. sajandi lõpu misjonärid. Piiskop Julien Gorju võttis 1930. aastatel kasutusele lühema kronoloogia. Pikem kronoloogia lisas Burundi valitsejatele prestiiži. Lühem kronoloogia põhineb olemasolevatel haudadel, võrdlusel Rwanda kuningate haudadega; ta ei välista varasemat riiklust. Lühem kronoloogia on tänapäeval tunnustatum.

16. sajandil oli Burundi kuningriik, mille valitseja oli *mwami*, kes kuulus tutside hulka. Aristokraatia (*ganwa*) omas suuremat osa maast ning nõudis põlluharijatelt ja karjakasvatajatelt andamit.

Kui Burundi sai Saksamaa protektoraadiks ning seejärel Saksa Ida-Aafrika osaks, jäi kuningate võim suuresti tseremoniaalseks, kuid siiski mingil määral säilis. Ka Belgia säilitas kuninga institutsiooni. 1. juulil 1962 Burundi iseseisvus konstitutsioonilise monarhiana, mille riigipea oli kuningas. Viimane kuningas oli Ntare V, kelle kukutas 1966 Michel Micombero, kuulutades Burundi 28. novembril 1966 vabariigiks.

## Burundi kuningate pärimuslik ja ajalooline nimekiri
* Ntare I Kivimira Savuyimba Semunganzashamba Rushatsi Cambarantama ehk Ntare III Rushatsi (umbes 1680 – umbes 1709; pikema kronoloogia järgi umbes 1530 – umbes 1550)
* Mwezi I (pikema kronoloogia järgi umbes 1550 – umbes 1580)
* Mutaga I (pikema kronoloogia järgi umbes 1580 – umbes 1600)
* Mwambutsa I (pikema kronoloogia järgi umbes 1600 – umbes 1620)
* Ntare II (pikema kronoloogia järgi umbes 1620 – umbes 1650)
* Mwezi II (pikema kronoloogia järgi umbes 1650 – umbes 1680)
* Mutaga II (pikema kronoloogia järgi umbes 1680 – umbes 1700)
* Mwambutsa II (pikema kronoloogia järgi umbes 1700 – umbes 1720)
* Ntare III (pikema kronoloogia järgi umbes 1720 – umbes 1750)
* Mwezi III Ndagushimiye (umbes 1709 – umbes 1739; pikema kronoloogia järgi umbes 1750 – umbes 1780)
* Mutaga III Senyamwiza Mutamo (umbes 1739 – umbes 1767; pikema kronoloogia järgi umbes 1780 – umbes 1800)
* Mwambutsa I Mbariza ehk Mwambutsa III Serushambo Butama ehk Mwambutsa III Mbariza (umbes 1767 – kuni 1796; pikema kronoloogia järgi umbes 1800 – umbes 1830)
* Ntare IV Rutaganzwa Rugamba (umbes 1796 – umbes 1850; pikema kronoloogia järgi umbes 1830 kuni umbes 1850)
* Mwezi IV Gisabo Bikato-Bijogu (umbes 1850 – 21. august 1908)
* Mutaga IV Mbikije (1908 – 30. november 1915)
* Mwambutsa IV Bangiricenge (16. detsember 1915 – 8. juuli 1966)
* Ntare V Ndizeye (1. september 1966 – 28. november 1966)

## Vaata ka
* Burundi riigipeade loend
Mwami

***Mwami*** on pealikutiitel rundi, ruanda, nande, luhja, tonga (Sambia ja Zimbabwe) ja mitmes muus bantu keeles. Tavaline tõlkevaste on "kuningas".

Seda kasutatakse:
*Burundi kuninga kohta
*Rwanda kuninga kohta
*Kongo DV Põhja-Kivu, Lõuna-Kivu ja Maniema provintsi väikeste kuningriikide pealike kohta
*Sambia rahvaste ilade, lendžede ja tongade (Bantu Botatwe) pealike kohta
H̠olon

**H̠olon** (heebrea **חולון**) on linn Iisraeli Keskringkonnas ja tähtis tööstuskeskus.

Elanike arv on 185 700 (2010), pindala on 18,927 km². Piirneb läänes Bat Yami linnaga ja kirdes Azori aleviga.

H̠olon on asutatud aastal 1937, linnaõigused sai see aastal 1950.

## Meditsiiniasutused
* Linnas asuv Wolfsohni Meditsiinikeskus.

## Kultuur
* Kultuurikeskus Medyatek (raamatukogu, noorteteater ja kinomaja)
* H̠oloni Teater

## Muuseumid
* H̠oloni Disainimuuseum
* H̠oloni Lastemuuseum
* Ajalooliste sõidukite muuseum 
* Bet Herzfeld – ajalooarhiiv ja linna ajaloo muuseum
* Iisraeli Koomiksi- ja Karikatuurimuuseum
* Bet Yad LaBanim – H̠oloni Teatri hoones asuv Araabia-Iisraeli sõdades hukkunud sõjaväelaste memoriaalmuuseum

## Haridus
* Põllumajanduskool Mikve Yisra'el

### Kõrgkoolid
* H̠oloni Tehnoloogiainstituut

## Sport
Kohalik korvpalliklubi on HaPo'el Holon – Iisraeli meister (2007–2008) ja Iisraeli karika võitja (2008–2009).

## Aiad ja pargid
* Gan Herzl (*[[Theodor Herzl|Herzli]]-nimeline aed*)
* Park Peres (*[[Shim'on Peres|Peresi]]-nimeline park*)
* Jaapani aed
* Kaktuste aed
* Yig'al Tumarkini skulptuuride park
* Korea aed
* Gane Sipur (*Jutustuste aiad*). Linnas asub 30 jutustuste aeda, millest igaüks on pühendatud mingile kuulsale lastejutustusele.

## Viited


## Välislingid

* H̠oloni Linnavalitsuse koduleht (*inglise, heebrea, saksa ja prantsuse keeles*)
Tonga keel (täpsustus)

**Tonga keel** on mitme keele nimetus:
***[[tonga keel]]**, polüneesia keelte hulka kuuluv keel, mida kõneldakse Tongal
***[[tenedni keel]]** ehk tonga keel, moni-khmeeri keel, mida kõneldakse Tais
***[[tonga keel (Sambia)|tonga keel]]**, bantu keelte M-rühma kuuluv keel, mida kõneldakse Sambias ja Zimbabwes
***[[tonga keel (Mosambiik)|tonga keel]]**, bantu keelte S-rühma kuuluv keel, mida kõneldakse Mosambiigis
***[[tonga keel (Malawi)|tonga keel]]**, bantu keelte N-rühma kuuluv keel, mida kõneldakse Malawis
Tonga keel

**Tonga keel** (tonga *lea fakatonga*) on austroneesia hõimkonna polüneesia keelte hulka kuuluv keel.

Kõnelejate arv on umbes 200 000 ja seda räägitakse lisaks Tonga saartele ka Ameerika Samoas, Austraalias, Fidžis ja Kanadas.

Tonga keel on Tonga Kuningriigi ametlik keel inglise keele kõrval.

Tonga keele lähim sugulaskeel on niue keel.

## Tonga tähestik
Tonga tähestikus on 17 tähte.
Hiiu väina laevatee

**Hiiu väina laevatee** on laevatee, mis kulgeb läbi Kassari lahe (Hiiu väina) läänest itta.

Laevatee läänepoolne otspunkt on Soela väinas Sõru–Triigi laevateel Pammana ninast 1,5 meremiili kirdes. Idapoolne otspunkt asub peamise Muhu väina laevatee juures Seaninast 1,2 meremiili kirdes.

Laevateed tähistavad meremärgid on vees 1. maist 1. detsembrini (toodrid 1. novembrini). Talvel laevateed ei kasutata, et võimaldada tekkida jääteede jaoks piisavalt paksul merejääl.

Laevateel on kolm teljepoid (kõik varustatud tulega) ja kaks teljetoodrit:
*Hiiu väina laevatee teljepoi nr 708
*Hiiu väina laevatee teljepoi nr 709
*Hiiu väina laevatee teljepoi nr 746
*Hiiu väina laevatee teljetooder nr 3128
*Hiiu väina laevatee teljetooder nr 3129

Samuti on veetee ääres mitmeid eraldiseisvate ohtude märke, näiteks Viinakari ja Väinakari juures on lõunatoodrid.
Sojuzmultfilm

**Sojuzmultfilm** (vene keeles Союзмультфильм) on Moskvas asuv animatsioonistuudio.

Sojuzmultfilm asutati 1936. aastal.

## Valik stuudios valminud multifilme
*"Russalotška" (1968)
*"Krokodill Gena" (1969)
*"Karupoeg Puhh" (1969)
*"Oota sa!" (1969–1993)
*"Potsataja" (1971)
*"Kübaramoor" (1974)
*"Siil udus" (1975)
*"Oh ja Ah" (1975)
*"Oh ja Ah matkal" (1977)
*"Kolmanda planeedi saladus" (1981)
*"Potsataja läheb kooli" (1983)
Voolunõva

**Voolunõva** (saksa keeles *Talweg*, pärineb sõnadest *Tal* "org" ja *Weg* "tee") on joon, mis ühendab omavahel jõe, jõeoru, uhtoru, jääraku ja teiste piklikute pinnavormide põhja madalamaid kohti..

## Viited
Rašid Abeljanov

**Rašid Abeljanov** (sündinud 26. juunil 1954 Taškendis) on krimmitatari päritolu endine Eesti korvpallur. 

Ta mängis Tallinna Kalevi meeskonnas 1974 ja taas 1976–1989. Eesti meistrivõistlustel mängis ta TRÜ meeskonnas. 1989. aastast alates töötas Ungaris mängija ja treenerina. 1998 tuli Eestisse tagasi. 2000. aastal sai ta eriliste teenete eest Eesti kodakondsuse. 

Abeljanov on õppinud Tartu ülikoolis. Ta lõpetas 1985. aastal Taškendi kehakultuuriinstituudi. 

Ta kuulub Isamaa ja Res Publica Liitu.

## Välislingid
*DELFI VIDEO: Juubilar Rašid Abeljanov: kunagi oli korvpall eelkõige peaga mäng, nüüd maksab rohkem füüsis, 26. juuni 2014
*http://www.irl.ee/rasid-abeljanov
*Rašid Abeljanov: "Olen kogu aeg üsna vahvasti mänginud."
Ruvyironza jõgi

**Ruvyironza jõgi** ehk **Luvironza jõgi** on jõgi Kesk-Aafrika idaosas. Teda peetaksae Niiluse lättejõeks. 

Ruvyironza jõgi saab alguse Burundis ja suubub Ruvubu jõkke Tansaanias. Ruvyironza jõe pikkus on umbes 110 km.
Asta Kask

**Asta Kask** ® on rootsi punkansambel, mis loodi 1978. aastal Rootsis Törebodas.

1980. aastani oli ansambli nimi **X-tas**.

## Liikmed
* Micke – laul ja litarr
* Ernie – basskitarr
* Dadde – trummid (alates 2004)
* Bonni – laul ja litarr
* Bjurre – trummid 

## Diskograafia
* *För kung och fosterland* EP (1981)
* *En tyst minut* EP (1983)
* *Plikten framför allt* EP (1984)
* *Med is i magen* Mini-LP/Maxi-EP (1985)
* *Än finns det hopp* EP (1986)
* *Live* LP (1986)
* *Aldrig en LP* (1986)
* *Sista dansen* LP/CD (1989)
* *Med is i magen* CD lisalugudega (1991)
* *Aldrig en CD* (1991)
* *Från andra sidan* Live-CD (1993)
* *Till sista droppen* EP (2000)
* *Rock mot svinen* LP (2000)
* *Kravallsymfonier 78-86* topelt-CD (2004)
* *Precis som far/Lilla Frida* EP (2006)
* *En för alla, ingen för nån* CD (2006)
* *Dom får aldrig mej* DVD+CD (2006)

## Välislingid
*http://www.astakask.com/
Uusim aeg

**Uusim aeg** on ajaloo periodiseeringus tavaliselt uusajale järgnev hiliseim periood. Selle algus paigutatakse enamasti perioodi 19.–20. sajandi vahetusest (nõukogude historiograafias 1917) Teise maailmasõja lõpuni 1945. aastal.

Kuna tegemist on meile lähedase perioodiga, varieerub termini *uusim aeg* tähendus suuresti, sõltuvalt periodiseeringust. Mõni ajaloolane uusima aja mõistet ei erista, lugedes ka praegust perioodi osaks uusajast. Teiste käsitluste järgi võib sellele järgneda tänapäev. Hilisuusaeg eelneb mõnes käsitluses uusimale ajale, lahutades seda uusajast; vahel ka samastatakse hilisuusaeg uusima ajaga.

Üks võimalus uusimat aega periodiseerida on järgmine:
* 1918–1938 – aeg kahe maailmasõja vahel;
* 1939–1945 – Teine maailmasõda;
* 1945–1991 – aeg Teisest maailmasõjast Nõukogude Liidu lagunemiseni;
* 1991–senini – tänapäev.

## Vaata ka
*postmodernism
Naerata Ometi

**MTÜ Naerata Ometi** on 2009. aastal asutatud mittetulundusühing, mis tegeleb peamiselt erivajadustega laste ning raskeid haigusi põdevate laste abistamisega. 

MTÜ Naerata Ometi eesmärk on vahendada abi ühiskonna nõrgematele. Koostöös arstidega leitakse rasketest haigustest paranevaid lapsi, keda aidata. 

## Välislingid
* Koduleht
Mosfilm

**Mosfilm** (vene Мосфильм) on Venemaal Moskvas asuv filmistuudio.

Mosfilm asutati Aleksandr Hanžonkovi filmiateljee ja Aleksandr Jermolajevi filmiateljee natsionaliseerimise ja ühendamise käigus novembris 1923. Stuudio esimeseks filmiks oli Boriss Mihhini "На крыльях ввысь", mis esilinastus 24. jaanuaril 1924. Seda kuupäeva loetakse Mosfilmi sünnikuupäevaks. 

Filmistuudio tunnusmärgiks on Vera Muhhina skulptuur "Tööline ja kolhoositar".

Aastast 1998 on Mosfilmi peadirektoriks Karen Šahnazarov.

## Viited

## Välislingid
*Mosfilmi koduleht
Eesti Maalikunstnike Liit

**Eesti Maalikunstnike Liit** on mittetulundusühing, mis koondab Eesti maalikunstnikke.

Eesti Maalikunstnike Liit on Eesti Kunstnike Liidu alaliit. Koos Eesti Kunstnike Liidu ja Eesti Kultuurkapitaliga antakse välja Konrad Mäe preemiat.

## Välislingid
* Koduleht
Doodle

**Doodle** on veebirakendus, mis võimaldab leida meeskonnale sobivaima aja koosolekuks. 

Doodle'i kasutamisega saab lihtsalt, kiirelt ja mugavalt luua veebiküsitluse, kus osalejad saavad märkida neile sobivad ajad koosolekuks planeeritud aegadest ning iga vastaja vastamise järel saab küsitluse koostaja selle kohta automaatse teate. Samas on sisestused nähtavad kõikidele, kes kõnealuse koosoleku küsitluse said.

## Välislingid
*Koduleht
Torrent

**Torrent** on väike fail, mille nimelaiend on .torrent ning mis sisaldab allalaaditava faili kohta kogu informatsiooni, milleks fail on loodud. See tähendab, et torrent sisaldab infot faili(de) nime, mahu ja allalaadimise asukoha kohta.

Torrent toimib P2P-failivahetussüsteemis, kus keegi jagab mingi faili välja (genereerides nn torrenti, mida vastav *[[tracker]]* leida oskab) ning kui kasutaja hakkab seda alla laadima, siis temani jõudnud tükid failist antakse kohe uuesti teistele jagamisele. Selle võttega saavutatakse suurem kiirus võrgus suuremale seltskonnale faili tõmbamisel.

Torrentite otsimiseks on mugav kasutada vastavaid saite, mis on spetsiaalselt selleks loodud.

Torrentite allalaadimiseks läheb vaja asjakohast arvutiprogrammi. 

## Vaata ka
*P2P-võrgustik

## Välislingid
*Torrentite programme
Waldemar Pawlak

**Waldemar Pawlak** (sündinud 5. septembril 1959 Radomis) on Poola poliitik, alates 16. novembrist 2007 kuni 27. novembrini 2012 Poola asepeaminister ja majandusminister.

Waldemar Pawlak lõpetas Varssavi tehnikaülikooli ja töötas seejärel arvutiõpetajana.

Ta on olnud seimi liige alates 1989. aastast. Ta on kahel korral olnud Poola peaminister; esimest korda 5. juunist kuni 10. juulini 1992 ning hiljem 26. oktoobrist 1993 kuni 6. märtsini 1995.

Alates 29. jaanuarist 2005 kuni 17. novembrini 2012 oli ta Poola Rahvapartei esimees. Ta oli erakonna esimees ka aastatel 1991–1997.

Aastatel 1995 ja 2010 oli Waldemar Pawlak üks presidendikandidaatidest. Ta sai mõlemal korral presidendivalimistel viienda koha.

## Vaata ka
* Waldemar Pawlaki valitsus
Aïssa Maïga

**Aïssa Maïga** (sündinud 25. mail 1975) on Senegali päritolu Prantsusmaa näitleja. Ta esitati 2007. aastal kandideerima Césari auhinnale kõige lootustandvama naisnäitleja kategoorias rolli eest filmis "Bamako". 

## Viited

## Välislingid

*
Malå vald

**Malå vald** on 2. järgu haldusüksus Rootsis Västerbotteni läänis. 

Valla keskus on Malå alev, suuremad külad on Adak, Rentjärn, Rökå ja Aspliden.

1974–1982 oli osa Norsjö vallast.

## Välislingid

*Valla koduleht
Asteroidide vöö

**Asteroidide vöö** on piirkond Päikesesüsteemis, mis paikneb umbes planeetide Marss ja Jupiter vahel. Vöö asub umbkaudu vahemikus 2,1 aü - 3,4 aü 

Mõnikord nimetatakse seda ka **peamiseks asteroidide vööks** või **peamiseks vööks**, kuna Päikesesüsteemis on ka teisi asteroidide piirkondi.  

Asteroidide vöö koosneb paljudest asteroididest ja ühest kääbusplaneedist, Ceresest. Asteroidide vöö kogumass on umbes 4% Kuu massist, 22% Pluuto massist ning umbes kaks korda suurem Pluto kuu Charoni massist. Üle poole asteroidide vöö massist moodustab vaid neli taevakeha - Ceres, Vesta, Pallas ja Hygiea.   
  

## Viited
Toivo Tasa

**Toivo Tasa** (sündinud 21. detsembril 1951 Tallinnas) on eesti tõlkija, ajakirjanik ja diplomaat.

Ta lõpetas 1976. aastal Tartu Riikliku Ülikooli eesti filoloogi, eesti keele ja kirjanduse õpetajana.  

Kuulunud ansamblitesse Toomapojad ja Rajacas. Kirjutanud laulusõnu ja tõlkinud eesti keelde ilukirjandust autoreilt nagu G. Keller, G. Kunert, E. Canetti, A. Seghers, Chr. Geiser, G. Büchner, S. Lenz, F. Dürrenmatt jt. 1986. aastast NLKP liikmekandidaat, 1987 lõpetas suhte selle parteiga. 

Toivo Tasa on olnud ajakirjade Vikerkaar ja Raduga peatoimetaja, ajakirja Keel ja Kirjandus toimetaja ning Eesti Instituudi peasekretär ja saksakeelsete riikide referent. T. Tasa kuulub Tallinna Saksa Kultuuriinstituudi eestseisusse.

Alates 1991. aastast töötab ta Eesti Välisministeeriumis.

Aastatel 1995–1999 oli ta Eesti suursaadik Austrias, Slovakkias, Sloveenias, Ungaris, Tšehhi Vabariigis ja Šveitsi Konföderatsioonis; aastatel 2001–2006 suursaadik Ungaris, aastail 2003–2006 ka Horvaatias.

Aastatel 2006–2008 oli Tasa Riigikogu esimeeste Toomas Vareki ja Ene Ergma välisnõunik ning Riigikogu kantselei välissuhete osakonna direktor.

Aastatel 2010–2014 oli ta Eesti suursaadik Jaapanis ja Korea Vabariigis. 

15. septembril 2018 teatas Tasa, et astub Eesti Konservatiivsesse Rahvaerakonda ja kandideerib 2019. aasta Riigikogu valimistel. Ta põhjendas oma liikmeks astumist murega Eesti tuleviku pärast järgmisel aastasajal: "Et ei peaks laulus tõsimeeli küsima, mis maa see on või kus kuradi kohas ma elan. Me ju näeme, mis lahti." Ta sai Riigikogu valimistel valimisringkonnas nr 1 305 häält ega osutunud valituks. Osales samuti Euroopa Parlamendi valimistel, kus samuti ei osutunud valituks. Ta kandideeris 2023. aasta valimistel Riigikokku, kogus valimisringkonnas nr 1 (Haabersti, Põhja-Tallinn ja Kristiine) 134 häält ning ei osutunud valituks.

## Tunnustus
*2001 – Auleegioni orden (komandör)

## Viited
Guillermo Fariñas

**Guillermo Fariñas Hernández** (sündinud 3. jaanuaril 1962) on Kuuba psühholoog, ajakirjanik ja dissident.

Ta on protestina inimõiguste rikkumiste vastu Kuubas pidanud 23 näljastreiki.

Aastal 2010 sai ta Sahharovi auhinna.

## Välislingid
*Kuuba ei lubanud dissidendil minna Sahharovi preemiat vastu võtma - Postimees, 15. detsember 2010
668

**668. aasta**

## Sündmused
*15. juulil uputati Sürakuusas Bütantsi keiser Constans II, kes parajasti pesi end vannis.
*Constans II järel sai Bütsantsi keisriks tema poeg Konstantinos IV

## Sündinud
*...

## Surnud
*15. juuli Constans II, Bütsantsi keiser
*Brahmagupta, India matemaatik

## Viited
667

**667. aasta** (**DCLXVII**) oli Juliuse kalendri aasta, mis algas reedel.

## Sündmused
*Ōtsu sai Jaapani pealinnaks.

## Sündinud
*...

## Surnud
*Su Dingfang
Ants Aamisepp

**Ants Aamisepp** (ka **Hans Aamisepp**; 29. august 1918 Tallinn – 29. september 2005 Uppsala, Rootsi) oli eesti põllumajandusteadlane.

1944 läks Rootsi. 1966 sai Uppsala põllumajandusülikoolis põllumajandusdoktoriks. Töötas samas 1952–1988.

Kuulus Rootsi Eestlaste Esinduse (REE) 3. Esinduskogusse 1962–1966. 

## Pere
Tema isa oli põllumajandusteadlane Julius Aamisepp, vend põllumajandusteadlane ja sporditegelane Ilmar Aamisepp, õde põllumajandusteadlane Valve Jaagus.

## Välislingid
*Album Academicum Universitatis Tartuensis 1918–1944
669

**669. aasta** (**DCLXIX**) oli Juliuse kalendri aasta, mis algas esmaspäeval.

## Sündmused
*...

## Sündinud
*Justinianus II, Bütsantsi keiser 
*Gregorius II, paavst

## Surnud
*Mizizios, Bütsantsi keiser
Ardi Šuvalov

**Ardi Šuvalov** (sündinud 15. oktoobril 1964 Tallinnas) on endine  Harju Maakohtu kohtunik (1991–2006). ning hilisem kurjategija

Lõpetas 1982. aastal Tallinna 7. Keskkooli ja 1990. aastal Tartu Ülikooli õigusteaduskonna.

31.01.2008 mõistis Viru Maakohus Ardi Šuvalovi süüdi kohtunikuna altkäemaksu võtmises ning määras talle karistuseks kolme ja poole aasta pikkuse vanglakaristuse. Kõrgemad kohtuastmed jätsid süüdimõistmise ning määratud karistuse jõusse. 

## Välislingid
*Ekskohtunik Ardi Šuvalov mõisteti vangi
*Vangis istuv ekskohtunik Ardi Šuvalov luges linti “Kuritöö ja karistuse”?
*Inimõiguste kohus leidis, et Eesti ei ole rikkunud endise kohtuniku Ardi Šuvalovi õigusi süütuse presumptsioonile
Jack Ruby

**Jack Leon Ruby** (aastani 1947 **Jacob Leon Rubinstein**; 25. märts 1911 Chicago – 3. jaanuar 1967 Dallas) oli Dallase ööklubiomanik, kes 24. novembril 1963 tulistas surmavalt president John F. Kennedy oletatavat mõrvarit Lee Harvey Oswaldit.

Jack Ruby juudi rahvusest vanemad olid Poolast Ameerika Ühendriikidesse tulnud 1903. aastal. Ruby lapsepõlv ja teismeiga möödusid vaestes oludes. Väidetavalt puutus ta juba varases nooruses kokku organiseeritud kuritegevusega. 1943. aasta maist kuni 1946. aasta veebruarini teenis ta Ameerika Ühendriikide õhujõududes. 1947. aastal asus Jack Ruby elama Dallasesse.

1963. aasta 24. novembri hommikupoolikul hakati Lee Harvey Oswaldit üle viima Dallase politsei peamajast maakonnavanglasse. Jack Ruby sisenes Dallase politsei peamaja hoonesse ja tulistas kell 11:21 kohaliku aja järgi 30 sentimeetri kauguselt Oswaldit. Seda nägi televisiooni otseülekandes ligikaudu 10 miljonit inimest. Üliraskelt haavatud Oswaldile anti kohapeal oskamatut esmaabi, mis võttis talt viimase elulootuse. Ta viidi küll Parklandi Memoriaalhaiglasse, kuid seal ei suudetud ta elu päästa ning kell 13:07 ta suri.

Esialgu põhjendas Ruby oma tegu sellega, et ta tahtis Dallast puhtaks pesta sellest häbist, mis oli linnale osaks langenud seoses president John F. Kennedy mõrvaga. Samuti olevat ta tahtnud säästa Jacqueline Kennedyt Dallasesse  Lee Harvey Oswaldi kohtuprotsessile tulemisest.

Vahistamisele järgnenud kuue kuu jooksul nõudis Ruby korduvalt (nii suuliselt kui ka kirjalikult) kokkusaamist Warreni komisjoni liikmetega. Esialgu ei näidanud komisjon tema vastu üles mingit huvi. Alles siis, kui Jack Ruby õde Eileen kirjutas Warreni komisjonile kirja (ja teavitas sellest ka avalikkust), oli komisjon nõus Rubyga kohtuma. 7. juunil 1964. toimus Warreni komisjoni liikmete kokkusaamine Rubyga. Jack Ruby nõudis oma üleviimist Washingtoni. Ta rääkis, et Dallases ta kardab oma elu pärast ja ei julge seal nii paljustki rääkida. Juriidiliste takistuste tõttu jäi aga Ruby üleviimine ära.

14. märtsil 1964 tunnistati Jack Ruby mõrvas süüdi ja ta mõisteti surma. Ruby advokaat kaebas otsuse edasi. Uus kohtuprotsess oleks pidanud aset leidma 1967. aasta veebruaris, kuid jäi toimumata, kuna Ruby suri 1967. aasta jaanuaris vanglas kopsuvähki.

## Viited

## Kirjandus

*William Manchester. *Presidendi surm*, Tallinn 1970.
Aiden Ford

**Aiden Ford** (teda mängib Rainbow Sun Francks) on väljamõeldud tegelaskuju Kanada-USA ulme-telesarjas "Tähevärav Atlantis".  

Aiden Fordi on tutvustatud kui peategelast esimese hooaja osas "Rising" (2004). Ta on sõjaväeliselt auastmelt esimene leitnant. 

Ford oli esimesel hooajal põhitegelaskuju, kuid kuna näitleja ja produtsendid tundsid, et tegelaskuju ei toimi nagu mõeldud ning on alakasutatud, siis üritasid stsenaristid suurendada tema tähtsust korduva tegelasena. Ford ilmub välja nii teisel kui ka viiendal hooajal.

## Välislingid
* Aiden Ford "Tähevärav" wikis
* Aiden Ford SyFy kanalil ("Tähevärav Atlantis") (arhiivitud leht)
Veneetsia filmifestival

**Veneetsia filmifestival** (itaalia *mostra internazionale d'arte cinematografica*) on 1932. aastast Itaalias Veneetsias Veneetsia biennaali raames toimuv rahvusvaheline filmifestival.

Festival kuulub Rahvusvahelise Filmiprodutsentide Liitude Föderatsiooni (FIAPF) otsusega rahvusvaheliselt sertifitseeritud võistlusprogrammiga ehk A-kategooria festivalide hulka.

Filmifestivalil on mitu võistlusprogrammi, mille käigus valitakse auhinna saajad. Autasustamistseremoonia toimub Lido saarel.

Veneetsia filmifestivali põhivõistlusel antakse välja filmifestivali peaauhind Kuldlõvi (parim film), Hõbelõvi (parim režissöör), Volpi karikas (Coppa Volpi; parim meesnäitleja ja parim naisnäitleja), Marcello Mastroianni auhind (parim noor näitleja), Osella (parim tehniline lahendus, operaatoritöö jms), žürii eriauhind ning Elutöö Kuldlõvi.

Aastail 1934–1942 oli filmifestivali peaauhinnaks Mussolini karikas (Coppa Mussolini) ja 1947–1948 Veneetsia suur rahvusvaheline auhind. Aastail 1969–1979 Kuldlõvi välja ei antud.

Samuti toimuvad filmifestivali raames lühifilmide võistlusprogramm (Corto Cortissimo) ja kõrvalvõistlusprogramm Horisondid (Orizzonti).

## Eesti filmid filmifestivalil
2007. aastal võitis Veiko Õunpuu mängufilm "Sügisball" võistlusprogrammi Horisondid peaauhinna. 

2008. aastal osales lühifilmide võistlusprogrammis Corto Cortissimo Tanel Toomi lühifilm "Teine tulemine". 

## Välislingid
* La Biennale di Venezia Veneetsia biennaali koduleht
* Veneetsia filmifestival IMDb andmebaasis
Isa

Inimese **isa** ehk **bioloogiline isa** on mees, kes on ta sigitanud.

Lapse ema ja isa nimetatakse lapsevanemateks. 

Tavaliselt elab lapse isa lapse emaga ja lapsega koos, kuuludes nendega ühte perekonda, ja osaleb lapse kasvatamises, suhtleb lapsega pidevalt ning on temaga püsivas usalduslikus kontaktis. 

Lapse hooldaja võib olla isa asemel mõni teine mees, kes on lapsega sarnases suhtes nagu isa, näiteks kasuisa. Sellisel juhul saab ta isa asendada sotsiaalse isaga. Psühholoogiliseks isaks nimetatakse meest, kelles laps näeb temas isa, kellega tal on püsiv usalduslik kontakt ja kellega ta suhtleb pidevalt. 

## Vaata ka
*Aasta isa
*ema
*isadepäev
*isadus
*kasuisa
*lapsendamine
*Lapsevanem
*Sugulussuhted
*üksikisa  

## Allikad ja lingid

* Mehe rollist isana (arhiiviversioon)
* Isad (arhiiviversioon)
* Uus isadus kas sotsiaalteoreetiline konstruktsioon või tegelikkus?
Aḩmad aş-Şāfī

**Aḩmad aş-Şāfī** (احمد الصافي; sündinud 1971 Ad-Dīwānīyah's) on Iraagi päritolu skulptor ja maalikunstnik.

Alates 2005. aastast on ta elanud Prantsusmaal.

## Välislingid
* AlSafiArt
* Saatchi Gallery
* Baghdad Journal - Artnet.com
Carson Beckett

**Carson Beckett** on väljamõeldud Šoti tegelaskuju Kanada–USA ulmetelesarjas "Tähevärav Atlantis". Teda kehastab Šotimaal sündinud Kanada näitleja Paul McGillion, kes sarja "Tähevärav SG-1" esimesel hooajal mängis doktor Ernest Littlefieldi. Becketti tegelaskuju Šoti päritolu otsustati alles pärast McGillioni prooviesinemist, mis andis inspiratsiooni tegelase tausta kujundamiseks.

Doktor Becketti tegelaskuju teekond algab sissejuhatavas osas "Rising". Ta on väljamõeldud Iidsete Tehnoloogia Aktiveerimise geeni avastaja ja kandja, mis võimaldab inimestel suhelda spetsialiseeritud Iidsete tehnoloogiaga, sealhulgas Atlantise baasiga. Tema meditsiiniline asjatundlikkus ja tema ajalugu Iidsete geeniga teenib talle koha Atlantise ekspeditsioonil, kus ta saab ekspeditsiooni peaarstiks. Beckett sureb plahvatuses, mis toimub kolmanda hooaja osas "Sunday", kuid ta naaseb neljandal ja viiendal hooajal kloonina.

Tegelaskuju esinemine sai positiivse vastuvõtu osaliseks. Vaatamata sellele, et ta oli algul korduv tegelaskuju, ilmus ta peaaegu igas esimese hooaja osas enne, kui produtsendid ta teiseks ja kolmandaks hooajaks üheks peategelasteks edutasid. Fännide reaktsioon tegelaskuju surmale kolmandal hooajal oli nii tugev, et "Tähevärav Atlantise" produtsendid otsustasid tegelaskuju uuesti kasutusele võtta, muutes ta neljandas ja viiendas hooajas taasesinevaks tegelaseks.

## Välislingid
* Paul McGillioni koduleht
* Paul McGillion filmiteemalises andmebaasis IMDb
* Paul McGillioni intervjuu veebilehel www.sci-fi-online.com
* Paul McGillioni intervjuu GateWorldi intervjuu
* Paul McGillion "Tähevärav" vikis
Flyvae

**Flyvae** (ka *Pikane järv, Pikanina järv*) on järv Läänemaal Lääne-Nigula vallas Spithami külas Peraküla soos. Järve kaldajoone pikkus on 1272 m. Järv jääb Nõva maastikukaitsealale Vananõmme sihtkaitsevööndisse. Järvest umbes 500 m itta jääb Pikane järv, kagu ja edela suunas on kaks nimetut järvekest.

Varem ulatus järve pikk nina, mille järgi on veekogu saanud eestikeelse nime "Pikanina järv".

Flyvae on mitteavalik veekogu, mille piiranguvöönd on 50 m.

Flyvae keskkonnaregistri kood on VEE2019700.

## Viited

## Välislingid

*
Allure of the Seas

**Allure of the Seas** ja tema sõsarlaev Oasis of the Seas on maailma suurimad ristluslaevad, kusjuures Allure of the Seas on 5&nbsp;cm sõsarlaevast pikem.

Laev on 360,01&nbsp;m pikk, 60,50&nbsp;m lai ja süvisega 9,30&nbsp;m. Laeva kõrgus on 72&nbsp;m veejoonest ja veeväljasurve on umbes 100 000 tonni. Laeval on 16 reisijate tekki. Laeval on nii reisija- kui ka kajutikohti 6400. Laeva ehitamine maksis 800 miljonit eurot.

Laeva korstnad on teleskooptorudega, et neid saaks vajadusel lühemaks teha. See on vajalik siis, kui on tarvis silla alt läbi sõita. Näiteks Läänemerelt Põhjamerre sõitis laev Suur-Beldi silla alt läbi.

Laeva omanik on Royal Caribbean Cruises Ltd. tütarfirma Allure of the Seas Inc. ja operaator Royal Caribbean International.

Ristluslaev on ehitatud Soomes Kvaerner Masa-Yardsi (praeguse nimega STX Finland OY) Turu laevatehases. Laev telliti 31. märtsil 2007. Kiil pandi 31. märtsil 2008 ja laev lasti vette 20. novembril 2009. 29. oktoobril 2010 asus laev teele oma kodusadamasse Fort Lauderdale'i USA-s, kuhu jõudis 11. novembril. Laeva võtsid vastu tuhanded kaldal ootavad fännid. 28. novembril anti laevale nimi ja tema ristiemaks sai filmisarja "Shrek" naispeategelane printsess Fiona. Allure of the Seas on maailma esimene laev, mille ristiemaks on animafilmi tegelane. Laeva esmareis 1.–5. detsembrini 2010 oli Labadeesse Haiti põhjarannikul.

Laeva reisijad võivad puhata tõeliste puude varjus, sest laeval on eksootiliste taimede park. Laeval on amfiteater, mille keskel on bassein purskkaevude, trampliinide ja vettehüppetornidega, samuti katusealune teater. Teatris on võimalik etendada isegi tsirkuse- ja iluuisutamisetendusi. Veel on laeval käsitsi valmistatud karussell, basseinid veemassaaživannidega, lasteaed, kasiino, restoranid ja baarid ning kauplused ja muud müügikohad.

Reisijatele, kes soovivad oma puhkust aktiivsemalt veeta, on laeval liuväli, võrkpalli-, korvpalli- ja golfiväljak, jääkeeglirada, mägironimissein, jõusaal ja spaa. Surfamisega saab tegeleda selleks otstarbeks kohandatud basseinides.

2011 sai Taylor Swift esimeseks ülemaailmselt tuntud lauljaks, kes andis Allure of the Seas pardal oma kontserdi. See oli osa tema ülemaailmsest kontserditurneest.

Samal 2011. aastal toimus laeval filmi "Saabastega kass" esilinastus USA-s.

## Juhtumid
21. aprillil 2012 tekkis laeva pardal masinaruumis tulekahju.

## Viited

## Välislingid
*Koduleht (inglise keeles)
Hertsemaa silm

**Hertsemaa silm** on järv Läänemaal Lääne-Nigula vallas Saare ja Salajõe külas. Järve kaldajoone pikkus on 956 m. Järv jääb Silma looduskaitsealale. Järvest umbes 700 m kagusse jääb Saaremõisa laht, umbes 300 m loodes on üks nimetu järv.

Hertsemaa silm on mitteavalik veekogu, mille piiranguvöönd on 50 m.

Hertsemaa silma keskkonnaregistri kood on VEE2039730.

## Vaata ka

*Eesti järvede loend

## Välislingid

*Hertsemaa silm Keskkonnaregistri lehel
Harry Mulisch

**Harry Kurt Victor Mulisch** (29. juuli 1927 Haarlem – 30. oktoober 2010 Amsterdam) oli hollandi kirjanik. Ta peetakse üheks sõjajärgse hollandi kirjanduse Suurest Kolmikust.

Ta on kirjutanud nii romaane, näidendeid, autobiograafilisi teoseid kui ka luulet.

Tema tuntumate romaanide hulgas on "De Aanslag", mille põhjal tehtud film sai 1986. aastal võõrkeelse filmi Oscari ja Kuldgloobuse. 

Eesti keeles on ilmunud tema romaan "Siegfried" (Huma 2004, ISBN 9949408113).
Inahamne

**Inahamne**  (ka *In hamne*) on järv Läänemaal Lääne-Nigula vallas Osmussaarel. Järve kaldajoone pikkus on 2656 m, valgala pindala on 0,4 km², veevahetus toimub 2 korda aastas. Järv jääb Osmussaare maastikukaitsealale Osmussaare sihtkaitsevööndisse. Järv on Osmussaare lõunaosas, sellest umbes 100 m kagusse jääb Storhamne laht.

Inahamne on soolatoiteline rannikujärv.

Inahamne on mitteavalik veekogu, mille piiranguvöönd on 100 m.

Inahamne keskkonnaregistri kood on VEE2018500.


Inahamne roostik.JPG
Inahamne järv.JPG
Inahamne järv Osmussaarel.JPG
Osmussaar. Inahamne.jpg


## Välislingid

*
Jennifer Keller

**Doktor Jennifer Keller** on fiktiivne tegelaskuju Kanada-USA ulme-telesarjas "Tähevärav Atlantis". Teda kehastab Kanada näitleja Jewel Staite, kes teise hooaja osas "Instinct" mängis Ellia-nimelist *wraith*'i. Tegelaskuju lõid produtsendid, kes tahtsid kedagi Carson Becketti asemele pärast seda, kui Paul McGillion sarjast lahkus. Keller oli neljandal hooajal korduv tegelaskuju ning alates viiendast hooajast püsitegelaskuju.

Doktor Kellerit tutvustati kolmanda hooaja lõpus osas "First Strike". Ta on hiilgav noor teadlane, kes kuulub Atlantise ekspeditsiooni liikmete hulka; pärast doktor Carson Becketti surma saab temast Atlantise peaarst. Algul on ta sarjas kõhklev tegelaskuju, kuid aja jooksul paistab silma vaprusega. Viienda hooaja lõpu poole tekib tal suhe ekspeditsiooni kaasliikme Rodney McKayga.
Richard Woolsey

**Richard Woolsey** on väljamõeldud tegelaskuju ulme-telesarjades "Tähevärav Atlantis" ja "Tähevärav SG-1". Näitleja Robert Picardo kehastuses ilmus Woolsey esimest korda ekraanile sarja "Tähevärav SG-1" seitsmendal hooajal osas "Heroes" NID liikmena ning kordus mitmes "SG-1" osas kuni kümnenda hooajani. Samuti oli ta korduv tegelaskuju "Tähevärav Atlantises" kolmandal ja neljandal hooajal, enne kui ta sai viiendal hooajal "Atlantise" peategelaseks.
Joseph Cimpaye

**Joseph Cimpaye** (1931 Mugera (Gitega lähedal) – 1972) oli hutu päritolu Burundi poliitik ja kirjanik. Ta kuulus Rahvaparteide Liitu (UPP). 

Tema isa Michel Cimpaye, hilisem senaator, töötas sanitarina Rwanda loodeosas. Joseph käis algkoolis Rulindos katoliiklikus misjonikoolis. Keskkoolis käis ta Butares koolis Groupe scolaire d'Astrida.  

26. jaanuarist 1961 kuni 28. septembrini 1961 oli ta autonoomse Urundi (Burundi) ajutise valitsuse juht, Urundi esimene peaminister. Tema järel sai peaministriks prints Louis Rwagasore. 

Hiljem oli ta SABENA direktor. 

Aastal 1972 arreteeriti nii Joseph Cimpaye kui ka tema isa. Mõlemad lasti hutudevastase kampaania käigus maha, süüdistatuna vandenõus riigi julgeoleku vastu. Josephi pojal Médardil õnnestus põgeneda Kongosse ning Kinshasas kunsti õppida.

Joseph Cimpaye on kirjutanud romaani "L'Homme de ma colline". 

## Vaata ka
*Joseph Cimpaye valitsus
Pühakutepäev

**Pühakutepäev** ehk **kõigi pühakute päev** (ladina keeles *festum omnimum sanctorum*) on 1. novembril tähistatav päev roomakatoliku kirikus. 

Katoliku kirik mälestab paljusid pühakuid nende surmapäeval või siis mälestuspäeval. Tuhandetest kanoniseeritud pühakutest aga vaid väikese osa tähtpäevi tähistatakse korrapäraselt.

## Tähistamine
Pühakute austamine on vana kristlik komme ning sama vana ka pühakute auks korraldatavad pidustused 31. oktoobri õhtupoolikul. Seda õhtut kutsutakse halloween’iks. Pühakutepäevale järgneb 2. novembril selle päevaga seotult kõikide usus lahkunute (surnute) mälestuspäev ehk hingedepäev. Liturgiline värv on pühakutepäeval punane või valge ning hingedepäeval valge või must.

Õigeusklikud tähistavad analoogset püha (kõigi pühade pühapäeva) pühapäeval pärast nelipühi, pannes sellega punkti ülestõusmispühade ajale.

Pühakutepäev on paljudes maailma riikides riigipüha. Kuigi Euroopa Komisjon ei sea oma liikmesriikidele riigipühi, on 1. november Euroopa Liidu institutsioonide töötajatele riigipüha. 

## Ajaloost
Pühakutepäeva peeti idakirikus juba 4. sajandil ning algselt oli see mõeldud märtrite mälestamiseks ülestõusmisajal. 7. sajandil kinnitas paavst Bonifacius IV ametlikult katolikus kirikus pühakutepäeva, austamaks korraga kõiki pühakuid. Mandri-Euroopasse jõudis pühakutepäeva pidamise tava Iirimaa ja Inglismaa kaudu 8. sajandil ning hakkas kiiresti levima. Pühakutepäeva pühitseti algselt 13. mail, kuid 8. sajandil nihutas paavst Gregorius III selle 1. novembrile. 

Karl Suure aegses Frangi riigis hakati püha tähistama tänu õukonnas olnud Iiri vaimulikele ja teadlastele. Aastal 835 tegi Karl Suure poeg keiser Ludwig Vaga 1. novembri kõigi pühakute päevaks kogu Frangi riigis, kust selle päeva tähistamine laienes edasi mujale Euroopasse.

## Vaata ka
*Halloween
*Hingedepäev

## Viited
André Muhirwa

**André Muhirwa** (1920 Murehe – 28. aprill 2003) oli tutsi päritolu Burundi poliitik UPRONA parteist. Ta oli pärit Batare sugukonnast, Burundi kuninga Ntare IV pojapojapojapojapoeg, Busumanyi pealiku Mbanzabugabo poeg. 

Ta oli Burundi peaminister 21. oktoobrist 1961 kuni 10. juunini 1963. Ta sai autonoomse Urundi peaministriks pärast Louis Rwagasore mõrvamist ning jäi peaministriks ka Burundi iseseisvudes 1. juulil 1962. Tema järel sai peaministriks Pierre Ngendandumwe.

Pärast Louis Rwagasore surma rivaalitsesid Muhirwa ja Paul Mirerekano juhtkoha pärast UPRONA-s. "Ühena haruldastest *[[ganwa]]* liikmetest Batare sugukonnast, kes olid asunud UPRONA poolele, ilmutas Muhirwa omapärast kombinatsiooni poliitilisest tarkusest ja aristokraatlikust väljapeetusest. Tema silmnähtavalt patriitslik välimus, pikk kasv ja väljaulatuvad silmamunad, tema erakordselt kiire taip ning varjata oma sisemisi tundeid ükskõiksuse maski taha tegid Muhirwast otsekui tutsi karikatuuri." Muhirwa lahkumine partei- ja valitsusjuhi kohalt sai alguse Mirerekano korraldatud UPRONA võitlejate kokkutulekust Prints Louis Rwagasore staadionil 26. augustil 1962, kus Mirerekano süüdistas partei juhtkonda Rwagasore ürituse reetmises. Seepeale kuulutas kuningas Mwambutsa IV välja partei uue täitevkomitee valimise septembris. Esimeheks sai hutu Joseph Bamina, Muhirwa ja Mirerekano olid valitud aseesimeeste seas. Teravnenud etniliste pingete õhkkonnas teatas Muhirwa 7. juunil 1963 tagasiastumisest valitsusjuhi kohalt. 

## Perekond
Tal sündis kuus poega ja kolm tütart. 

Esimesest abielust sündisid poeg bioloog Grégoire Muhirwa ja tütar Christine Muhirwa, kes abiellus sõjaväelase ja poliitiku Albert Shiburaga. 

Aastal 1952 abiellus ta kuningas Mwambutsa IV vanema tütre Rose Paula Iribagiza (Rosa Paula Mwambutsaga). Abielu lahutati ajavahemikus 1960–1962. See oli tema teine abielu. Neil sündisid pojad Rémy ja Charles ning tütred Louise ja Michelle. 

Ta oli hiljem abielus Benedicte Mukamudariga. Neil sündisid pojad Alain, Olivier ja Eddy. 

## Viited
Kuldlõvi

**Kuldlõvi** (itaalia keeles *Leone d'Oro*) on Veneetsia filmifestivali peaauhind parimale filmile.

Auhinda antakse välja aastast 1949. Aastatel 1947 ja 1948 kandis auhind nime **Veneetsia suur rahvusvaheline auhind** (*Gran Premio Internazionale di Venezia*). Aastal 1947 võitis selle auhinna film "Siréna" (režissöör Karel Steklý) ja 1948. aastal film "Hamlet" (lavastaja Laurence Olivier).

## Võitjad
 

## Vaata ka
* Hõbelõvi (Veneetsia filmifestivali auhind parimale lavastajale)
* Elutöö Kuldlõvi (Veneetsia filmifestivali elutöö auhind filmivaldkonnas)

## Välislingid
* La Biennale di Venezia Veneetsia biennaali koduleht
* Veneetsia filmifestival IMDb andmebaasis
Sümbolitevaheline interferents

**Sümbolitevaheline interferents** on digitaal- ja telekommunikatsiooni valdkonda puudutav probleem, mis seisneb signaali moonutustes ning edastatavate sümbolite eristamise keerukuses. Sümbolitevaheline interferents tekib, sest ühe sümboli edastamiseks kasutatud impulss venib ajas nii, et osa sümboli energiast jõuab vastuvõtjasse alles samaaegselt uute järgnevate sümbolitega. Sel viisil laialivalgunud signaal toimib mürana järgnevate sümbolite detekteerimise suhtes ning raskendab oluliselt detektori tööd, suurendades sellega tõenäosust vigadele vastuvõetud andmetes.

Sümbolitevaheline interferents esineb nii juhtmetega kui juhtmevabades võrkudes. Esimesi kordi täheldati seda nähtust siis, kui loodi transatlantiline telegraafiliin morsekoodis sõnumite edastamiseks ning tol ajal lahendati probleem edastuskiiruse vähendamisega.  Tänapäeval kasutatakse selle soovimatu nähtuse mõjude vähendamiseks näiteks adaptiivseid ekvalaisereid ja veaparanduskoode.

## Põhjused
### Mitmekiireline levi
Üks sümbolitevahelise interferentsi põhjuseid on mitmekiireline levi, mis seisneb selles, et raadiokanalis võib signaal moonduda peegeldumise või paindumise teel. Selliste mõjutuste tõttu ei koosne vastuvõetud signaal ainult ühest saadetud signaalist, vaid antud punktis vastuvõetud signaalide kombinatsioonist, mis on kohale jõudnud eri teid pidi eri ajahetkedel ning mille tulemusena on kadunud õige ajaline järjestatus ja tekkinud signaalikomponentide vahel amplituudi- või faasinihe.

### Edastuskanali piiratud ribalaius
Veel üks sümbolitevahelise interferentsi põhjus on piiratud ribalaiusega sidekanal, kus on mingisugusest sageduse suurusest kõrgemat ei ole enam võimalik edastada. Kui signaal läheb läbi sellise kanali, on vastuvõetava signaali impulsskuju teine kui algsel ning puuduvad sageduskomponendid, mis olid suuremad kui see piirsagedus. 

## Vastumeetmed
Vastumeetmetena on võimalik kasutada süsteemides suuremat ribalaiust, lühendada ühe impulsi kestust või tekitada sümbolite edastuse vahele kontrollpause (guard interval / period). Ka väheneb vigade tõenäosus, kui vähendada ühe sekundi jooksul edastusvahendis toimuvaid sümboli muutusi (sümbolkiirus) kasutades digitaalset modulatsiooni või liinikoodi.
Piiratud ribalaiusega süsteemides on võimalik sümbolitevahelise interferentsi mõjudest vabaneda impulsi kuju modifitseerides Nyquisti ISI kriteeriumitele vastavaks (aja ja sageduse domeeni sidumine) või paigutades vastuvõtjasse paigutatud ekvalaiseri, mille ülesandeks on sidekanali sageduskarakteristiku ühtlustamine. Sidekanali sageduskarakteristik ei ole sidesüsteemi konstrueerimise ajal tavaliselt teada, seetõttu peab ekvalaiser olema adaptiivne – kohanduma olukorraga pärast töö alustamist. Võimalik vahend sümbolitevahelise interferentsi mõjude vähendamiseks on ka erinevate algoritmide abil õige bitijada järjestuse ennustamise teel vigade leidmine (näiteks Viterby algoritm).

## Viited
Johann David Malsch

**Johann David Malsch** (2. aprill 1751 Tallinn – 5. september 1806 Tallinn) oli Eesti vaimulik.

Malsch lõpetas Tallinnas gümnaasiumi ja õppis Jena ülikoolis (u 1770. aastal). 

1773. aastast töötas koduõpetajana Türi kihelkonnas ja seejärel Putkastes. 1782. aastal sai temast Tallinna linnakooli (asus Vene tänavas) kolleeg (alamastme õpetaja) ja 1784. aastal (introdutseeriti 5. aprillil 1784) tütarlastegümnaasiumi õpetaja. Ordineeriti 21. märtsil 1796 õpetajaks.

Oli aastatel 1796–1806 (kutsuti 23. jaanuaril 1796) Tallinna Püha Vaimu koguduse abiõpetaja.
## Isiklikku
Johann David Malschi isa Johann Matthäus Malsch (4. veebruar 1722 Rawicz, Poola – 5. jaanuar 1796 Reval) oli õpetaja Eestimaa Rüütli- ja Toomkoolis Tallinnas ning organist Tallinna toomkirikus. Tema poeg Carl Arnold von Malsch (6. veebruar 1794 – 5. aprill 1847) oli Tallinnas kvartali järelevaataja 1818–1819, politseikomissar 1819–1825, Tallinna linnasekretär alates 1826, titulaarnõunik. 1842. aastal autasustati teda Püha Stanislavi III järgu ordeniga ja ta tõsteti aadliseisusse. .
## Viited
Hermann Christian Siegel

**Hermann Christian Siegel** (30. märts 1773 Tallinn – 12. jaanuar 1842 Tallinn) oli Eesti vaimulik.

Siegel immatrikuleeriti aastal 1800 Jena ülikooli. Töötas Tallinna gümnaasiumi religiooni ja filosoofia ülemõpetajana. Ordineeriti 16. detsembril 1814 õpetajaks.

Oli aastatel 1814–1816 Tallinna Püha Vaimu koguduse abiõpetaja, aastatel 1816–1842 (sai 28. juulil õpetajaks) sama koguduse õpetaja. Oli Tallinna linnakonsistooriumi assessor.

Siegel müütas Otto Wilhelm Masingu "Pühhapäeva Wahheluggemisi".

## Viited
Näivvaliidsus

**Näivvaliidsus** on testi omadus, mille olemasolu korral paistab test mõõtvat seda, mida ta peaks mõõtma.

Näiteks kui test, mis mõõdab, kas õpilased oskavad korrutada, tundub teistelegi korrutusoskuse hea testina, siis on see test näivvaliidne.

Mõned inimesed kasutavad näivvaliidsuse mõistet ainult vaatlejate puhul, kes ei ole testimise metodoloogia eksperdid. Näiteks kui testi, mis on töötatud lapse õigekirjaoskuse kontrollimiseks, hindavad lapsevanemad, saadakse teada selle näivvaliidsus. Kui seda testi hindavad eksperdid, siis mõnel hinnangul ei saa niimoodi näivvaliidsust teada. . Selline vahetegemine näib olevat liiga ettevaatlik enamiku rakenduste puhul .

Üldiselt tähendab näivvaliidsus, et test näib töötavat, selle vastand on "on tõestatud, et töötab". Näivvaliidsust on sageli vastandatud sisuvaliidsusele.

## Simuleerimine

Simuleerimisel on peaeesmärk luua mudel, mis näib mõistlikuna selle kasutajate ja teiste jaoks, kellel on teadmisi simuleeritava süsteemi kohta .

## Viited
Constantin Lementy

**Constantin Eduard Valentin Lementy** (11. veebruar 1848 Aidu (Paistu vald) – 28. november 1889 Berliin) oli Eesti vaimulik. 

Lementy lõpetas progümnaasiumi Pärnus ja gümnaasiumi Tartus. Aastatel 1867–1873 õppis ta Tartu Ülikooli usuteaduskonnas. Prooviaastal oli ta Tartu Maarja koguduses Adalbert Hugo Willigerode juures. Ordineeriti 17. novembril 1874 Tartus õpetajaks.

Oli aastatel 1874–1875 Võru praostkonna vikaarõpetaja. Aastatel 1876–1879 oli Kadrina Katariina koguduse vikaarõpetaja, aastatel 1879–1881 oli ta Kihelkonna Mihkli koguduse õpetaja ja aastatel 1881–1889 oli ta (introdutseeriti 8. novembril 1881) Pärnu Eliisabeti koguduse õpetaja.

## Isiklikku
Tema väimees Johannes Otto Eisenschmidt oli Kodavere Mihkli koguduse õpetaja ja Paide Saksa Püha Risti koguduse õpetaja. Tema kälimees Thomas Paul Julius Girgensohn oli Valmiera Siimona ja Juuda koguduse õpetaja ja Riia Jakobi koguduse ülemõpetaja.

## Viited
Krokatstaindappen

**Krokatstaindappen** on järv Läänemaal Lääne-Nigula vallas Osmussaare külas. 

Järve kaldajoone pikkus on 634 m. Järv on Osmussaare läänerannikul. Sellest umbes 50 m edelasse jääb Läänemeri.

Järv jääb Osmussaare maastikukaitsealale Osmussaare sihtkaitsevööndisse.

Krokatstaindappen on mitteavalik veekogu.

Krokatstaindappeni keskkonnaregistri kood on VEE2018010.

## Vaata ka

*Eesti järvede loend

## Välislingid

*Krokatstaindappen Keskkonnaregistri lehel
Lihlhamne

**Lihlhamne**, ka **Lilla hamne**, **Kapulkerre** on järv Läänemaal Lääne-Nigula vallas Osmussaare külas. Järve kaldajoone pikkus on 1065 m. Järv jääb Osmussaare maastikukaitsealale Osmussaare sihtkaitsevööndisse. Järv on Osmussaare lõunaosas. Sellest umbes 100 m loodesse jääb Kappelkärre, umbes 250 m lõunasse jääb Inahamne. Läänemeri jääb järvest nii umbes 400 m edelasse kui ka 300 m kirdesse.

Lihlhamne on mitteavalik veekogu, mille piiranguvöönd on 50 m.

Lihlhamne keskkonnaregistri kood on VEE2018100.


Lihlhamne järve lõunakallas Osmussaarel.JPG|Lihlhamne järve lõunakallas
Lihlhamne.jpg|Taamalt paistab Osmussaare kabel
Lihlhamne 2017 07.jpg|Järv suvel


## Vaata ka

*Eesti järvede loend

## Välislingid
*Lihlhamne Keskkonnaregistri lehel